text: 18-årig tiltales for falsk anklage
  27 januar 2012 kl. 16.23
  En nu 18-årig pige fra Vejle bliver nu stillet for retten i Kolding for falsk anmeldelse mod tre drenge i Kolding. I 2008 var hun 14 år, og hun anmeldte drengene for voldtægt på et toilet på banegården i Fredericia.
  De tre unge mænd blev i første omgang kendt skydige i voldægt, men efterfølgende indrømmede pigen at der ikke var tale om voldtægt men at hun derimod frivilligt gik med til samleje med én af drengene.
  Nu begynder sagen mod pigen - hun er tiltalt for falsk anmeldelse og falsk vidneforklaring.
  Drengene har for længst opnået erstatninger i størrelsesordenen fra 600.000 til 700.000 kroner for justitsmordet.
  Indtil pigen indrømmede den falske voldtægt, havde hun opnået en erstatning på 75.000 kroner.
  